**A Politikaelméleti Doktori Iskola doktori kötetbe szánt kéziratainak formai követelményeiről**

A tanulmányok hossza 22 ezer leütés legyen lábjegyzetekkel és szóközökkel! A kéziratokat kizárólag elektronikusan, MS Word formátumban kérjük, Times New Roman betűtípussal szedve, 12-es betűméret, 1,5-es sortávolsággal.

A tanulmányokat a tézis és a kapcsolódó gondolatmenet 8–10 soros magyar nyelvű összefoglalójával és fél oldalas angol rezümével és magyar és angol nyelvű kulcsszavakkal (4-5 kulcsszó) együtt kérjük benyújtani! (Az angol nyelvű rezümé nem számít bele a fenti terjedelmi korlátba.)

Kérjük, a jegyzeteket lábjegyzetekben helyezzék el (ne végjegyzetben), és ezek számát korlátozzák a szükséges minimumra!

A hivatkozásokat (megjegyzés, magyarázat nélkül) a szövegbe kérjük elhelyezni! Ezek formája: (Felkai 2006, 525).

A bibliográfiát (Irodalom) a tanulmány végén helyezzék el! Itt a következő formát kérjük használni:

 Könyvek: Fukuyama, Francis 2006: Amerika válaszúton. Demokrácia, hatalom és neokonzervatív örökség (ford. Tomori Gábor). Budapest, Századvég.

 Könyvfejezet, -részlet: Eigner, Peter 2009: Der „Sieghartismus”. Rudolf Sieghart und die Verquickung von Wirtschaft und Politik. In Halmos Károly et al. (szerk.): A felhalmozás míve. Tanulmányok Kövér György tiszteletére. Budapest, Századvég. 452–462.

 Tanulmány folyóiratban: Lánczi András 2011: Ki a felelős? A politikai felelősség nyomában. Politikatudományi Szemle, XX. évfolyam, 2011/4., 16–29.

 Írás az internetről: G. Fodor Gábor: A politika méltóságáról. http://www.szazadveg.hu/kiado/szazadveg-folyoirat.html, utolsó letöltés: 2012. március 30.

A három sornál hosszabb idézeteket kérjük behúzással kiemelni és külön bekezdésben elhelyezni!

A kiemelést a szövegben kurziválva kérjük jelezni, ugyanígy az idegen nyelvű kifejezéseket, művek címeit is.

Grafikonokat, táblázatokat kérjük, lehetőség szerint mellékletben közöljék, számozva, címmel, forrásmegjelöléssel.

Idegen nyelvű idézeteket lehetőleg magyar fordításban közöljük, fordító feltüntetésével, ha szükséges az eredeti nyelvű idézet, akkor lábjegyzetben kérjük a fordítást.

A szerzői jogi követelményeket minden esetben tartsák tiszteletben!